Már 17 évesen részt vett a világbajnokságon és a világkupán. Első győzelmét 19 évesen aratta a 2003-as szezon idénynyitóján. Sikereit szinte mindig óriás-műlesiklásban aratja, kivétel ez alól egy lesikló világkupa-futamgyőzelem és egy szuperóriás-műlesiklásban szerzett olimpiai ezüstérem. A 2011-es alpesisí-világbajnokságon, Garmisch-Partenkirchenben aranyérmet nyert óriás-műlesiklásban. 2013. január 26-án Mariborban, hazai közönség előtt biztosította be az első helyét a világkupán óriás-műlesiklásban, így ő lett az alpesisí-történelem első szlovén versenyzője, aki világkupát nyert. A 2015-ös Beaver Creekben rendezett világbajnokságon 2 aranyérmet nyert, lesiklásban és kombinációban,valamint ezüstérmes lett szuperóriás-műlesiklásban.